open-index/open-wikipedia-markdown huggingface dataset:
Ska det ver … så ska det ver!

***Ska det ver... så ska det ver!*** er et album av rockegruppa Stavangerensemblet, utgitt i mai 1981. Albumet ble innspilt og mikset i Staccato Studio A/S, Stavanger, februar og mars 1981.

Før innspillingen av *Ska det ver... så ska det ver!* sluttet Reidar Larsen og Gunnar Engen i bandet. Øystein Eldøy ble ny bassist, og bandet valgte å fortsette som en kvartett. Albumet solgte 35&nbsp;000, og er bandets mestselgende album.

*Ska det ver... så ska det ver!* ble utgitt på CD i 1990 på Sonet Grammofon AS.

## Sporliste
;Side en
# «Radio» (Bru/Roalkvam) – 3:24
# «Kvellen va kalle» (Bru/Roalkvam) – 3:08
# «Smått e godt» (Bru/Roalkvam) – 4:28
# «Bill. mrk. "God plass"» (Bru/Roalkvam) – 3:39
# «I Bergen» (Svein Tang Wa) – 3:10
# «Ska det ver...» (Bru/Roalkvam) – 0:50
;Side to
# «Får meg 'kje te» (Tor Salomonsen) – 2:12
# «Vareulf» (Salomonsen/Tang Wa) – 2:33
# «Ud i det grå» (Tang Wa/Stavangerensemblet) – 2:53
# «Vent på meg» (Gunnar Roalkvam) – 3:04
# «Foggel i dag» (Gunnar Roalkvam) – 3:43
# «Ei sjel og ei skjorta» (Bru/Roalkvam) – 3:23

## Medvirkende
### Stavangerensemblet
* Frode Rønli - sang, låtskriver, produsent
* Anders Bru - gitarer, kor, låtskriver, produsent, arr. og tilrettelegging, omslag 
* Øystein Eldøy - bass, låtskriver, produsent
* Knut Køningsberg - trommer, låtskriver, produsent

### Øvrige medvirkende
* Asle Nilsen - piano, produsent 
* Ola Selvær - tekniker
* Bjørn Eie - tekniker
* Kay Ingjald Strengereide - tekniker
* Hans Petter Jacobsen - fotograf 
* Tom G. - omslag

## Eksterne lenker
* Discogs – Ska det ver... så ska det ver!
Frogn mannskor

**Frogn mannskor** er et mannskor i Frogn kommune. Det ble stiftet 25. januar 1937. Harald Tomter var korets første formann. Samme år avholdt koret sin første konsert på selskapslokalet «Folkvang» med Anton Thoresen som dirigent.

Våren 2007 dro koret på jubileumstur til Svalbard med båttur til Barentsburg og konsert i Svalbard kirke i Longyearbyen.

Per mars 2009 har koret ca. 30 medlemmer.

## Eksterne lenker
* Historisk oversikt på korets hjemmesider
Vertigo Records

**Vertigo Records** er et britisk plateselskap som drives av Mercury Music Group. Opprinnelig var Vertigo Records et underselskap av Philips Records (fra 1962 Phonogram Records) som utga album fra artister innen sjangrene progressiv rock og hard rock og andre mindre kommersielle sjangere. Underselskapet ble opprettet som en direkte rival til EMIs Harvest Records og Decca Records' Deram Records. 

Vertigo Records er i dag en del av Universal Music Group direkte underlagt Mercury Music Group som igjen er distribusjonsdelen til Universal Music.

## Artister (utvalg)

*Black Sabbath 
*Bon Jovi
*Def Leppard
*Dio
*Dire Straits
*Genesis
*Gentle Giant
*Kiss
*Kraftwerk
*Metallica
*Nazareth
*Razorlight
*Status Quo 
*Thin Lizzy
*TNT
*Uriah Heep
*Yello

## Referanser


## Eksterne lenker
* 
* Diskografi over de originale Vertigo-utgivelsene
*  Vertigoswirl.com
Paulette Dubost

**Paulette Dubost** (1910–2011) var en fransk skuespiller.
Hun spilte i over 150 filmer med noen kjente regissører, blant andre Jean Renoir og Max Ophüls. Hun feiret sin 100-årsdag i  Longjumeau teater.

## Filmografi (utvalg)
* 1934 : *Lykken*
* 1934 : *Greven av Paris*
* 1937 : *Nina Petrovnas løgn*
* 1938 : *Hôtel du Nord*
* 1938 : *Bécassine*
* 1939 : *[[Spillets regler]]*
* 1943 : *Mens kona er borte*
* 1951 : *[[Fire i en jeep]]*
* 1952 : *[[Kjærlighetens gleder]] (Le Plaisir)*
* 1952 : *Fest i Paris*
* 1954 : *Femlingene*
* 1955 : *Lola Montes*
* 1958 : *Maigret legger en felle*
* 1958 : *Mädchen in Uniform*
* 1959 : *[[Frokost i det grønne]]*
* 1960 : *Kvinnen og kjærligheten*
* 1961 : *De syv dødssynder*
* 1963 : *Alle leker med alle*
* 1977 : *Den romantiske purken*
* 1980 : *[[Siste trikk]]*
* 1989 : *Noen dager i mai (Milou en Mai)*
* 2000 : *Les Savates du bon Dieu*
* 2007 : *Les yeux clairs*

## Referanser


## Eksterne lenker
*
Pablo Zabaleta

**Pablo Javier Zabaleta Girod** (født 1985) er en argentinsk tidligere fotballspiller.

Han har også spansk statsborgerskap.

## Karriere
### San Lorenzo
Zabaleta vokste opp i Arrecifes. Han begynte karrieren i Club Atlético San Lorenzo de Almagro i 2002, etter å ha gått gradene i ungdomslagene, etter å ha kommet dit som 12-åring fra den lokale klubben Obras Sanitarias. Han startet som defensiv midtbane, men etterhvert ble han flyttet ut til høyresiden.

### Espanyol
Zabaleta ble kjøpt av spanske RCD Espanyol i 2005 for 3 millioner euro, etter å ha vært kaptein for Argentina U20 i FIFA World Youth Championship, som Argentina vant.
Han etablerte seg raskt som en fast førstelagsspiller. I januar 2007 pådro Zabaleta seg en skulderskade som holdt ham ute av spill i 3 måneder.
I mai var han klar for spill igjen til finalen i UEFA-cupen mellom Espanyol og Sevilla FC i Glasgow, forøvrig en kamp Espanyol tapte på straffer.

### Manchester City
Zabaleta signerte en femårskontrakt med Manchester City 31. august 2008, etter at de hadde blitt enige om de personlige betingelsene, og gjennomført den medisinske legesjekken. Overgangssummen er ukjent, men det var trolig snakk om rundt 6,75 millioner pund. Han ble gitt draktnummer 5. Zabaleta scoret sitt første mål for City mot Wigan Athletic 17. januar 2009.

## Internasjonalt
Da han var 14 år, ble Zabaleta tatt ut til Argentinas U15-lag av Hugo Tocalli. Han tok senere del i mange ungdomsturneringer, bl.a FIFA U-20 VM i 2003 og 2005. Han spilte over 75 ganger på ungdomslandslagene, og fra og med 2005 representerte han Argentinas A-landslag. Han spilte samtlige kamper i Beijing-OL i 2008 som høyreback, en turnering Argentina vant etter å ha slått Nigeria i finalen.

## Referanser


## Eksterne lenker
*
Sinaloa-kartellet

**Sinaloa-kartellet** (**Cártel de Sinaloa**) er en meksikansk kriminell organisasjon som bedriver narkotikahandel. Organisasjonen ble etablert i Culiacán i Sinaloa i 1980-årene og er sentral i den vestlige delen av Mexico, i delstatene Baja California, Sinaloa, Durango, Sonora og Chihuahua. Kartellet regnes som det største av de sju store i Mexico. Lederen, «Chapo» Guzman, var den mest ettersøkte narkobaronen i verden.

I en programserie i mai 2010 om den meksikanske narkotikakrigen fant den amerikanske radiostasjonen NPR at deler av Mexicos hær hadde bånd til Sinaloa-kartellet. Hæren ble blant annet beskyldt for å beskytte Guzman.

## Referanser
Vektløshet

**Vektløshet** er et fenomen som objekter i fritt fall opplever. Selv det også ofte omtales som null tyngdekraft, så er vektløshet i et romskip i bane rundt Jorden et resultat av fritt fall, da tyngdekraften i en bane 100&nbsp;km. over jorden er bare 3&nbsp;% mindre enn ved Jordens overflate.

Vektløshet inntreffer når et objekt eller en person faller fritt; i bane rundt et legeme (som Jorden), i det dype rommet (langt fra stjerner, planeter eller andre massive legemer), i et fly med et bestemt flymønster, eller i andre uvanlige situasjoner. 

## Eksterne lenker

* ''Rom stoff tid'' fra Cappelen og Damm om vektløshet
* Norsk romsenter om å leve i vektløshet
* Norsk romsenter om forskning i vektløshet
* How weightlessness works (engelsk)
Andapa

**Andapa** er en by i Antsirananaprovinsen i den nordøstlige delen av Madagaskar. I 2005 hadde byen 27&nbsp;618 innbyggere.

Rundt 88 % av innbyggerne i byen er jordbrukere. De viktigste jordbruksproduktene foruten ris er bønner, tomater og vanilje.

## Referanser
Se-ma-for

**Se-ma-for** er et polsk animasjonsstudio grunnlagt 1947 i Łódź. Det produserer hovedsakelig dokke- og tegneserieanimasjoner for barn og voksne. 

Til animasjonsstudioets mest berømte produksjoner hører de Oscarbelønnede *Tango* samt *Peter og ulven*. Se-ma-for har blant annet produsert de kjente eventyrene *Miś Uszatek*, *[[Colargol|Przygody misia Colargola]]*, *Przygód kilka wróbla Ćwirka*, *Przygody kota Filemona* og *Zaczarowany ołówek*.  

Navnet er en forkortelse av *Studio Małych Form Filmowych* («De småe filmformers studio»).

## Historie
Historien til Se-ma-for strekker seg tilbake til 1947, da studioets første dokkeanimasjon *Za króla Krakusa* av Zenon Wasilewski ble vist på kino. Se-ma-for har siden produsert over 1 400 filmer (derav om lag 800 dokkeanimasjoner), som har vunner over 300 priser og utmerkelser over hele verden, deriblant Oscar for Zbigniew Rybczyńskis film *Tango*. 

Flere fremragende polske artister og kunstnere har samarbeidet med studioet: Krzysztof Penderecki, Roman Polański, Zbigniew Rybczyński, Krzysztof Komeda, Michał Urbaniak, Janusz Majewski, Janusz Morgenstern, Filip Bajon, Andrzej Barański, Daniel Szczechura, Edward Sturlis, Stanisław Lenartowicz, Tadeusz Wilkosz, Marian Kiełbaszczak, Marek Skrobecki og Piotr Dumała. 

Se-ma-for er først og fremst kjent som det første og eneste dokkeanimasjonsstudioet i Polen. Denne filmteknikken ble ikke bare brukt til barneserier, men også til auteurfilmer. De mest kjente er *Schody* av Stefan Schabenbeck, *Worek* av Tadeusz Wilkosz, *Kwartecik* av Edward Sturlis, *D.I.M* av Marek Skrobecki, *Fantastyczny Sklep z kwiatami* av Paweł Partyka samt *Peter og ulven* av Suzie Templeton. Sistnevnte har blant annet vunnet hovedprisen og publikumsprisen på den viktigste animasjonsfestivalen i Annecy i Frankrike, samt Oscar i kategorien for beste animerte kortfilm.

Se-ma-for har også produsert filmer i et bredere stilistisk spekter: både eksperimentelle filmer, dokumentarer, og til og med fiksjonsfilmer.

## Eksterne lenker
*
Phonogram Records

**Phonogram Records** var et britisk plateselskap som ble opprettet i 1962 som et joint venture mellom Philips Records og Deutsche Grammophon. I 1972 ble Phonogram fusjonert med Polydor Records og tok navnet PolyGram. 

Distributør for Phonograms artister i USA var hovedsakelig Mercury Records, mens Vertigo Records var det i Europa. PolyGram fortsatte til i 1998, da selskapet ble oppkjøpt av Seagram og gikk inn i Universal Music Group som eies av Vivendi Universal.
Østerrikes visekanslere

**Østerrikes visekansler** er stedfortreder for den østerrikske forbundskansler når denne er forhindret. Dersom både forbundskansleren og visekansleren er forhindret utnevner Østerrikes president et medlem av regjeringen som stedfortredende kansler. I en koalisjonsregjering kommer visekansleren som oftest fra et annet parti enn kansleren selv. Visekansleren har som oftest også ansvar for et departement.

### [[Deutschösterreich|Republikken Tysk-Østerrike]] (1919) /  Den første østerrikske republikk (1919–1934) / Ständestaat (1934–1938)

 

 

  
  

### [[Anschluss]] 1938–1945

### [[Østerrike|Den andre østerrikske republikk]] 1945–

 
 

## Referanser


## Kilder
*
Wilhelm Eduard Weber

**Wilhelm Eduard Weber** (1804–1891) var en tysk fysiker. Han var sønn av teologen Michael Weber og bror til fysiologen Ernst Heinrich Weber (1795–1878) og fysiologen Eduard Friedrich Weber (1806–1871).

## Livsløp
Wilhelm Weber ble født i  Wittenberger Schlossstraße 10 i Wittenberg som sønn av professor i teologi, Michael Weber. 

Weber deltok i fysiske eksperimener under sin eldre bror Ernst Heinrich, noe som føret til utgivelsen av boken *Wellenlehre, auf Experimente gegründet* (Leipzig 1825) (*Bølgelære basert på eksperimenter*). I 1826 skrev han sin doktorgrad, et arbeid om orgelpiper og i 1827 sitt habilisasjonsskrift og oscillatorer. 

Etter sin utnevnelse til «full professor» i Halle, ble han i 1831 kalt til Göttingen i daværende kongerike Hannover hvor han ble utnevnt til professor i fysikk ved Georg-August-Universität. 14. desember 1837 ble han fratatt stillingen sammen med seks andre porfessorer i Göttingen grunnet en politisk protest mot opphevelse av forfatningen, se Göttinger Sieben.  Etter det praktiserte han som privatlærer i Göttingen foruten at han foretok en rekke lenger reiser.

I 1843 ble han kallet til Leipzig til han etter revolusjonen i 1848 i Tyskland, fikk tilbake sin gamle stilling.

I Göttingen var Weber en nær venn av Carl Friedrich Gauß som han samarbeidet med i mange år. I 1833 konstruerte de den første elektromagnetiske telegrafen. Over takene i byen Göttingen trakk de to kobbertråder mellom det fysikalske institutt og det Magnetiske observatorium i Sternwarte. De benyttet en symbolkode som minnet om den senere morsekode Det sies at det første telegrammet i 1833 lød: «Michelmann kommt» (Michelmann var vaktmester ved instituttet). Kanskje er dette bare en legende.
I 1836 grunnla han sammen med Gauß og Alexander von Humboldt foreningen *Magnetischen Verein*.

I 1856 utførte Weber målinger sammen med Rudolf Kohlrausch for å bestemme ladningenheter relatert til elektrodynamiske og elektrostatiske forhold. Dette bidro senere til utviklingen av James Clerk Maxwells teori om lysets elektromagnetiske egenskaper. Weber fant sammenhenger vedrørende lyshastighet i vakuum, optikk og elektrisitetslære.

Eponymet *[[weber]]* (forkortet til *Wb*) SI-enhet for magnetisk fluks er navngitt etter Weber.

## Priser og utmerkelser (utvalg)
* 1859 – Copleymedaljen

## Referanser


## Litteratur
* Walther Killy: „Literaturlexikon: Autoren und Werke deutscher Sprache“. (15 Bände) Gütersloh; München: Bertelsmann-Lexikon-Verl. 1988-1991 (CD-ROM Berlin 1998 ISBN 3-932544-13-7)

## Eksterne lenker
* 
* 
* 
* Kurzbiographie und Verweise auf digitale Quellen im Virtual Laboratory des Max-Planck-Institut für Wissenschaftsgeschichte (engelsk)
Knutepunktfestival

**Knutepunktfestival** var betegnelsen på en ledende festival innen sitt område i Norge. Knutepunktstatusen gav garanti for statlige overføringer til festivalen over statsbudsjettet. Det var forutsatt at knutepunktfestivalene hjalp mindre festivaler innen deres knutepunktområde med erfaring fra festivaldrift. Ordningen opphørte etter 2015.

Det var i 2015 16 festivaler som mottok tilskudd som knutepunktfestival:

Musikkfestivaler:
*Festspillene i Bergen, hovedprofil: Festspill for musikk og scenekunst
*Festspillene i Nord-Norge, hovedprofil: Festspill for musikk, scenekunst og billedkunst
*Olavsfestdagene i Trondheim, hovedprofil: Kirkemusikk mm
*Molde International Jazz Festival, hovedprofil: Jazz
*Førde Internasjonale Folkemusikkfestival, hovedprofil: folkemusikk
*ULTIMA Oslo Contemporary Music Festival, hovedprofil: Samtidsmusikk
*Festspillene i Elverum, hovedprofil: Festspill i samarbeid med Ungdomssymfonikerne
*Notodden Blues Festival, Hovedprofil: blues
*Øyafestivalen, hovedprofil: Rock
*Melafestivalen, hovedprofil: Multikulturell kunst og kultur
*Riddu Riđđu Festivála, hovedprofil: Urfolks kunst og kultur
*Norsk Countrytreff, hovedprofil: country

I tillegg var følgende festivaler knutepunktsinstitusjoner med fokus på andre kulturuttrykk:
*Nordnorsk kunstsenter, hovedprofil: billedkunst og kunsthåndverk
*Peer Gynt-stemnet, hovedprofil: Scenekunst
*Kortfilmfestivalen i Grimstad, hovedprofil: kortfilm
*Norsk Litteraturfestival – Sigrid Undset-dagene, hovedprofil: Litteratur

## Referanser
Utah Olympic Oval

**Utah Olympic Oval** er en ishall for hurtigløp på skøyter i Salt Lake City i USA. Hallen ble bygd for å huse hurtigløpsøvelsene under vinter-OL i 2002, og framsto allerede under OL-øvelsene som verdens raskeste skøytebane, med flere nye verdensrekorder.

## Se også
* Liste over verdens raskeste skøytebaner

## Eksterne lenker
* 
*  
*
Windows Cairo

**Cairo** var kodenavnet på et prosjekt Microsoft hadde mellom 1991 og 1996, i tillegg til at det var kodenavnet på det som ble Windows NT 4.0. Målet var å lage teknologi for en ny generasjon operativsystem som skulle oppfylle Bill Gates' visjon «information at your fingertips». Cairo kom aldri i salg, men deler av teknologien er å finne i andre produkter.

## Overblikk
Cairo ble gjort kjent på Microsofts Professional Developers Conference (PDC) i 1991 av Jim Allchin og ble vist fram under PDC i 1993, som hadde Cairo og Windows 95 som emne. Microsoft endret sitt syn på Cairo flere ganger; noen ganger kalte de det et eget produkt, andre ganger en samling teknologier. Bill Gates gjorde til og med et forsøk på å kalle det for en samling av abstrakte designmål, og nektet fullstendig for at det noensinne hadde vært et eget operativsystemprosjekt. 

På sitt høydepunkt var Cairo et av de største gruppene hos Microsoft og hadde med seg flesteparten av deres ingeniørarbeidere og designtalent.

## Funksjoner
Cairo tok i bruk distribuert databehandling for å gjøre informasjon tilgjengelig raskt og greit over verdensomspennende nettverk.

Brukergrensesnittet i Windows 95 ble bygd på det opprinnelige Cario-brukergrensesnittet. DCE/RPC ble en del av Windows NT 3.1. Innholdsindeksering er nå en del av Internet Information Server og Windows Desktop Search.

Den siste komponenten er *Object File System*. Det var en gang planlagt å bli en del av Windows Vista, i form as WinFS, men utviklingen ble stoppet i juni i 2006. Noen av teknologiene smeltet inn i andre Microsoft-produkt, slik som Microsoft SQL Server 2008, også kjent under kodenavnet «Katmai». Det ble senere bekreftet i et intervju med Bill Gates at Microsoft har planer om et program som Windows Media Player, Windows Photo Gallery, Microsoft Office Outlook osv. skal bruke WinFS som datalagringsmåte.

## Se også
*Microsoft Windows
*Windows NT 4.0

## Referanser


## Eksterne lenker
* 
* 
*
Gallup International Association

**Gallup International Association** er en organisasjon med  driver markedsanalyse i mer enn 100 land over hele verden. GIA ble stiftet i 1947 av 11 analyseinstitutter, med George H. Gallup som den første president.

Ett av organisasjonens formål er å sikre høy standard på markedsanalyse ved at medlemmene opererer i henhold til ICC/ESOMARs standarder – International Code of Marketing and Social Research Practices. Norsk medlem er TNS Gallup AS. En av stifterne var Bjørn Balstad i Norsk Gallup Institutt AS.

## Referanser


## Eksterne lenker
* 
* International Code of Marketing and Social Research Practices
Guatuso

:*For språket som også kalles guatuso, se [[maleku (språk)]].*

**Guatuso** er en kanton i provinsen Alajuela i Costa Rica. Den har et innbyggertall på 15&nbsp;508 (2011) og et areal på 758,32 km². Kantonens administrasjonssentrum er San Rafael.

Kantonen er forma som en diamant, med Río Purgatorio og Río Frío som grense i nord, Río Cucaracha som en del av den sørlige grensa, Cordillera de Guanacaste i sørvest, og Río Rito og Río Mónico i nordvest. Vulkanen Tenorio markerer kantonens vestligste punkt.

Guatuso ble oppretta 17. mars 1970. Områdets opprinnelige befolkning er malekuene, et indiansk folk som tidligere ble kalt guatusos. De bor i dag i tre små landsbyer (*palenquer*) i et reservat. Noen hundre av dem har språket maleku som morsmål.

## Distrikter
Guatuso er delt inn i tre distrikter:
*San Rafael
*Buenavista
*Cote

## Referanser


## Eksterne lenker
* 
* Informasjon om Guatuso
Språk i Costa Rica

Det snakkes en rekke **språk i [[Costa Rica]]**, men landets eneste offisielle språk er spansk, som snakkes av de aller fleste innbyggerne. To hoveddialekter av spansk snakkes i landet. Det største språket i landet etter spansk er limonesisk kreol, et engelskbasert kreolspråk som snakkes ved den karibiske kysten. 0,7&nbsp;% av innbyggerne snakker indianske språk. Alle de indianske språka som snakkes i Costa Rica i dag, tilhører den chibchanske språkfamilien.

De indianske språka i landet snakkes av små minoritetsgrupper, og flere av dem er trua av utryddelse. De to største er bribri og cabécar, begge med flere tusen brukere. Maleku har i overkant av 200 brukere. På 1700-tallet døde chorotega og huetar ut, mens rama og térraba ble borte på 1900-tallet. Ngäbere (også kjent som guaymí) døde ut i Costa Rica, men snakkes fortsatt av indianere i Panama, og guaimíene i Costa Rica er med hjelp fra disse i ferd med å prøve å lære seg det opprinnelige språket sitt igjen. Boruca har sannsynligvis ikke lenger noen morsmålsbrukere, og regnes av mange som utdødd. Borucaene får imidlertid undervisning i boruca på skolen, i et forsøk på å gjenopplive språket. Bribri, cabécar og maleku har en svak nedgang i antall talere. Hovedårsaken til det fallende antallet brukere av de indianske språka er spanskens dominerende posisjon i samfunnet. Rundt Cerro Chirripó, sør i landet, er de eneste områdene hvor det fortsatt fins enkelte enspråklige talere av indianske språk. Det undervises i indianske språk i 20 indianske områder av i overkant av hundre lærere.

På østkysten snakkes limonesisk kreol, eller *mekatelyu*, av etterkommerne av jamaicanske arbeidere. Plautdietsch snakkes av noen få mennonittinnvandrere, og har vært snakka lenge nok i landet til å regnes som et minoritetsspråk i Costa Rica. En rekke andre språk snakkes av innvandrere som har flytta til landet de siste tiåra. Størst av disse er kantonesisk, med over 4000 brukere.

## Liste
Nedafor følger ei liste over språka i Costa Rica og antall brukere (årstall i parentes). Alle talla er fra *[[Ethnologue]]*. Térraba er ikke tatt med i oversikten selv om det listes hos *Ethnologue*, ettersom det i dag sannsynligvis er utdødd.

;Offisielt språk
*Spansk – 3&nbsp;300&nbsp;000 (1995)

;Indianske språk
*Boruca – 5 morsmålstalere og 30–35 ikke-flytende talere (1986)
*Bribri – 11&nbsp;000 (2002)
*Cabécar – 8&nbsp;840 (2000)
*Ngäbere (guaymí) – Ikke nevnt hos *Ethnologue*, men i bruk
*Maleku (guatuso) – 750 (2000)

;Øvrige språk
*Costaricansk tegnspråk – 200&nbsp;000
*Limonesisk kreol – 55&nbsp;100 (1986)
*Plautdietsch – 100 (1974)

## Referanser


## Eksterne lenker
* Ethnologue – Languages of Costa Rica
* L'aménagement linguistique dans le monde – Costa Rica
* Ministerio de salud – Comunidades indígenas 
* La Nación – Lenguas indígenas en nuestro país están condenadas a morir (18. november 2007)
* La Nación – Boruca trata de enseñar a los niños su lengua perdida (18. november 2007)
* UNESCO – La enseñanza de las lenguas indígenas en Costa Rica
Mellomamerikansk spansk

**Mellomamerikansk spansk** (spansk: *español centroamericano*) er en dialektgruppe av spansk som snakkes i Mellom-Amerika, nærmere bestemt i den meksikanske delstaten Chiapas, Guatemala, El Salvador, Honduras, Nicaragua, Costa Rica og Panama. Dialektene er en undergruppe av amerikansk spansk.

Mellomamerikansk spansk kjennetegnes blant annet av enkelte fonologiske særtrekk, noe annerledes vokabular i forhold til andre spanske dialekter, samt en utstrakt bruk av voseo.
Anton Thoresen

**Anton Thoresen** (født 30. september 1884 i Drøbak, død 25. februar 1968) var en norsk kunstmaler. Han er mest kjent for sine malerier fra lokalmiljøet. Han var elev hos Wilhelm Peters, som flyttet til Drøbak i 1923. Thoresen har også dekorert Reenskaug Hotel i Drøbak.

I tillegg til malingen var Thoresen aktiv i andre deler av kulturlivet, han var blant annet dirigent for Frogn mannskor i 18 år, fra koret ble etablert i 1937 til 1955.

## Kilder
* Frogn bygdebokverk, bind 4, *Sommeridyll og krisetider*, artikkelen *Kunstnernes Drøbak* av Christian Hintze Holm. 
* Frogn mannskors historie
Torbjörn Lodén

**Torbjörn Lodén** (født 1947) er en svensk professor i kinesiske språk og kultur (sinologi) ved Stockholms universitet. Han var elev av sin forgjenger i professoratet – Göran Malmqvist.

Han er leder av Nordiska Konfuciusinstitutet ved Stockholms universitet.

## Bibliografi (utvalg)
* *Tre artiklar av Li Dazhao* – marxistisk pionjär i Kina, 1972.
* *Stor oreda under himlen : politik, utbildning och kultur i Kina sedan kulturrevolutionen*, Stockholm: Prisma, 1979 (sammen med Britta Kinnemark-Lander og Annika Söderman-Wirén)
* *Debatten om proletär litteratur i Kina 1928-1929*, 1980.
* *Wei Jingsheng and the prospects for democracy in China*, ed.; CPAS (1995). ISBN 91-630-3962-1 (sammen med Tom Hart).
* *Från Mao till Mammon* – idéer och politik i det moderna Kina, 1998.
* *China’s Development and Global Role*, 2006, ISBN 91-976289-0-5 (sammen med Fredrik Fällman).
* *Rediscovering Confucianism – a major philosophy of life in East Asia*, 2006.

## Referanser
Lucario

**Lucario** er en figur i Pokémon-serien. Den er en aurapokémon med typene Fighting og Steel. Den er den utviklede formen av Riolu. Lucario er fra fjerde generasjon, men var en av de tidligste pokémonene fra denne generasjonen som blei avslørt. I et intervju sa direktøren for *[[Pokémon Diamond og Pearl]]*, Junichi Masuda, at navnet til Lucario var et av de aller vanskeligste å lage, fordi det skulle appellere til både japanere og amerikanere.

Lucario brukes i mange sammenhenger for å representere pokémon. I det japanske tv-programmet Pokémon Sunday er det med en i et Lucariokostyme. I offisielle spillturneringer har det vært bilde av Lucario på t-skjortene til de som er med på å styre.

## Spilla
I *Pokémon Diamond og Pearl* og *[[Pokémon Platinum|Platinum]]* har kampgymlederen Maylene en Lucario som spilleren må klare å slå. Cynthia, den siste i pokémonligaen, har også en Lucario.

Lucario er en av de mest brukte pokémonene i spilling mellom mennesker. Dette skyldes at den har mange gode angrep, ganske bra fordeling av statene sine, og at den har en god type som gjør den lett å sende inn.

Lucario er også en opplåsbar spillbar figur i spillet *[[Super Smash Bros. Brawl]]*. I dette spillet får den mer kraft jo mer skada den blir.

## Animeen
Gymlederen Maylene har som sagt en Lucario, som kjempet mot Ashs Staravia, Chimchar og Buizel. Det blei uavgjort mellom Lucario og Buizel.

Den har også vært med i den åttende Pokémonfilmen, som heter Pokémon: Lucario and the Mystery of Mew. I denne filmen var det en Lucario som var en av hovedpersonene.

## Referanser


## Se også
*Liste over pokémon
Palkia

**Palkia** er pokémonen som styrer og skapte verdensrommet. Palkia er en Spatial-pokémon. Den er med i Pokémon-filmene Darkrai sin oppstand og Arceus og livets juvel. Dens rival er Dialga, som hersker over tiden. Palkia er en Water- og Dragon-type.

Palkia er den høyeste og den tyngste Pokémonen som er lilla. Palkia og Dialga har også kjempet mot Giratina.
## Eksterne lenker
* Palkia på Pokémon Wiki
Krigen mellom Uganda og Tanzania

**Krigen mellom Uganda og Tanzania** var en kort krig som ble utkjempet etter flere år med uvennskap mellom de to landene. Uganda ble invadert, og lederen måtte flykte i eksil. Tanzania okkuperte Uganda videre fram til 1985.

## Før krigen
Forholdet mellom Tanzania og Uganda hadde vært irritabelt flere år før krigen startet. Etter at Amin tok makten i et militært kupp i 1971 fikk den tidligere lederen Milton Obote leve i eksil i Tanzania av den tanzaniske lederen Julius Nyerere. Et år senere prøvde en gruppe tanzaniere å invadere Uganda og fjerne Amin, men mislykkes. Amin anklaget Nyerere for å styrke hans fiender. Forholdet mellom Uganda og Tanzania ble liggende anstrengt i flere år.

Tidlig i oktober 1978 prøvde opprørsstyrker å fange Amin ved presidentvalget i Kampala, men han flyktet med familien sin i et helikopter. Dette var i en periode da antallet tilhengere av Amin hadde sunket betydelig, og han møtte økende uenighet fra Uganda. Da general Mustafa Adrisi, Amins visepresident, ble skadd i en mistenkelig bilulykke, fikk en gruppe opprørere skylden. Disse ble det sendt tropper etter, og mange av dem hadde flyktet over til Tanzania. Opprøret spredte seg til Tanzania, og tanzaniske styrker slåss mot Amin og støttet opprørerne.

Amin erklærte krig mot Tanzania, og sendte tropper for å invadere og okkupere Kagera-regionen i Tanzania, som han hevdet tilhørte Uganda.

## Krigen
Nyere mobiliserte det tanzaniske folkets forsvarsstyrker og gjorde motangrep. I løpet av noen uker hadde den tanzaniske hæren vokst fra 40&nbsp;000 soldater til over 100&nbsp;000, inkludert politimenn, fengselarbeidere, hjemmefronten og militsen. Flere anti-Amin-grupper i Uganda hjalp til.

Tanzania importerte raketter fra Russland, og skjøt dem mot bestemte mål i Uganda. I Uganda ble rakettene kjent som *saba saba*. Ugandas hær ble kastet ut av Kagera, og de tanzaniske styrkene fortsatte inn i selve Uganda, med som mål å invadere hele landet og avsette Idi Amin. Amin fikk avslag i sin forespørsel til Sovjetunionen om å motta militær støtte, så dermed ble han tvunget til å henvende seg til Libya. Libyas leder Muammar al-Gaddafi sendte 2,500 tropper for å støtte Amin. Libyerne ble utnyttet maksimalt av Amin, som bevisst utsatte dem for større farer enn de ugandiske soldatene, ved å bruke dem i vanskelige operasjoner. PLO, som hadde ideologiske likheter med Idi Amin, sendte også flere hundre soldater til støtte for diktatoren.

Tanzania kastet Uganda ut av Kagera, og invaderte selve Uganda. Da Kampala falt, flyktet Amin i eksil. Tanzania beholdt kontrollen til 1985, da Nyerere gav kontrollen til Ali Hassan Mwinyi.

## Referanser
Einar Fredriksen

**Einar Fredriksen** (født 13. mars 1919, død 16. april 1982) var en norsk fotballspiller. Han spilte for Sarpsborg, og var en nøkkelspiller for deres gjentatte suksesser på 1940-tallet.

## Eksterne lenker
* Profil på BT.no
Chen Jo-hsi

**Chen Jo-hsi** (陳若曦, pinyin: **Chen Ruoxi**; født 1938 i Taipei på Taiwan – da del av Japan) er en  amerikansk-taiwansk forfatter. Hun studerte litteratur ved National Taiwan University. Etter eksamen i 1961 reiste hun til USA og tok mastergrad etter studier ved Mount Holyoke College og Johns Hopkins University. Hun traff sin blivende ektemann Tuan Shiyao ved Johns Hopkins, og de giftet seg i 1964. I USA ble de begge ivrige maoister, og etter mannens doktorseksamen i 1966 dro de til Nanjing i Folkerepublikken Kina for å «tjene folket». De ankom i oktober, rett etter at kulturrevolusjonen brøt ut. De opplevde et skrekkregime i kaos, noe ganske annet enn de hadde forestilt seg.

Efter syv år lykkes det Chen og hennes familie å få tillatelse til å forlate Fastlands-Kina igjen. De flyttet først til Hongkong og det var der som Chen begynte å skrive om livet i kulturrevolusjonens Kina, delvis innen den sjanger som kalles arr-litteratur. En av hennes noveller, *The Tunnel* (1978), er blitt oversatt til norsk og publisert i «Kina forteller» (1984).

Senere flyttet familien til Canada, men de bosatte seg senere i USA.

Chens mest berømte arbeide i den engelsktalende offentlighet er novellesamlingen *The Execution of Mayor Yin*, som kom i engelsk oversettelse i 1978.

## Verker

**Verker tilgjengelige på engelsk**

* *The Execution of Mayor Yin and Other Stories from the Great Proletarian Cultural Revolution* (med Nancy Ing og Howard Goldblatt). Bloomington: Indiana University Press, 1978.
* *Ethics and Rhetoric of the Chinese Cultural Revolution* (sammen med Lowell Dittmer), Berkeley: Center for Chinese Studies, Institute of East Asian Studies, University of California, 1981.
* *Democracy Wall and the Unofficial Journals*, Berkeley: Center for Chinese Studies, Institute of East Asian Studies, University of California, 1982.
* *The Old Man and Other Stories* (sammen med Diane Cornell og andre). Hong Kong: Research Center for Translation, Chinese University of Hong Kong, 1986.
* *The Short Stories of Chen Ruoxi, Translated from the Original Chinese: A Writer at the Crossroads* (redigert av Kao Hsin-sheng). New York: Edwin Mellen Press, 1992.

## Referanser


## Eksterne lenker
* The Fiction of Chen Jo-hsi
* Chen i ''Renditions''
* Anmeldelse i ''Time''
Levon Patsjadzjjan

**Levon Patsjadzjjan** (armensk: Լևոն Պաչաջյան, født 20. september 1983 i Jerevan) er en armensk fotballspiller. Han spiller også på det , der han har spilt 29 internasjonale kamper, og har scoret ett mål siden hans debut i en vennskapskamp mot  18. februar 2004. 

Han ble kåret til årets spiller i Armenia i 2007-sesongen. Han scoret sitt første landslagsmål for Armenia 28. mai 2008, mot  i en vennskapskamp.

Patsjadzjjan signerte for svenske GAIS i 2008 og var under kontrakt med klubben til 2013. Han var utlånt til Fredrikstad FK fra 1. mars til 31. juli 2009. Han debuterte for Fredrikstad i en treningskamp 19. februar 2009 og spilte sin første kamp i Tippeligaen 15. mars mot Bodø/Glimt. Pachajyan returnerte til GAIS 31. juli 2009 etter endt låneopphold i Fredrikstad. 

## Meritter
* Armensk STAR liga med Pyunik Jerevan: 2003, 2004, 2005, 2006, 2007 
* Armensk cup med Pyunik Jerevan: 2004
* Armensk supercup med Pyunik Jerevan: 2003, 2004, 2006
## Referanser


## Eksterne lenker
* 
* Levon Pachajyans spillerprofil på ffksupporter.net
* Levon lämnar GAIS. gais.se.
Arvesynd

**Arvesynd** (latin *peccatum originale*, «opprinnelig synd», på engelsk *original synd*, «ursynd») er i kristentroen nedarvet skyld som innebærer at mennesket ikke blir synder ved å synde, men at det synder fordi det er født syndig, født skyldig i synd. Navnet sikter til den første synd, Adam og Evas syndefall, angivelig ble nedarvet til alle deres etterkommere: «… *det dårlige tre [bærer] dårlige frukter.*» (Matt 7:17). 

## Paulus
Ifølge apostelen Paulus (Rom. 5) slapp syndefallet døden inn i verden, og dette ble først overvunnet med Kristus. I kontrast til «Jahvisten» som skrev kap. 2-3 i *[[1. Mosebok]]*, regnet Paulus synd og djevel som kosmiske krefter, og Adams fall som kollektivt fordi det for første gang slapp synden inn i verden. Synden ble værende, og dermed må alle Adams etterkommere dø, enten de har gjort noe galt eller ikke. «*Synden kom inn i verden på grunn av ett menneske, og med synden kom døden. Og slik rammet døden alle mennesker fordi alle syndet.*»  

## Augustin
Augustin videreutviklet Paulus tolkning og utformet den egentlige lære om arvesynden ca år 400 e.Kr. I hans fortolkning bærer alle på Adams skyld og er derfor underkastet evig straff, hvis ikke Gud har utvalgt dem til å få del i frelsen gjennom Kristus – dette behandles i hans lære om predestinasjonen. Den var kontroversiell, men fikk en bredere tilslutning lenge etter - på reformasjonstiden.

## Middelalderen
Den middelalderske vestkirken, dvs den katolske kirke, aksepterte aldri Augustins tolkning, men mente at ingen kan være forutbestemt til fordømmelse. Dette vil handle om både Guds nåde og menneskets egne valg (fri vilje).

## Martin Luther
Martin Luther mente, med støtte i Augustins lære, at mennesket er uhjelpelig falt i synd, men frelses gjennom rettferdiggjørelse ved troen alene. Calvin skjerpet tanken ytterligere gjennom sin lære om den dobbelte predestinasjon; at forutbestemmelsen gjelder både frelse og fortapelse.

I katolisismen er arvesynden en feil ved mennesket. I lutherdommen har syndefallet endret menneskets forhold til Gud avgjørende. I de østlige kirkene er det lite gehør for arvesyndslæren.

## Referanser


## Se også
* Infralapsarisme (også *sublapsarisme* eller *postlapsarisme*, omtrentlig «etter syndefallet»), er en kalvinistisk lære som hevder at Gud først etter syndefallet bestemte hvem som skulle frelses og hvem som skulle gå fortapt.
* Supralapsarisme (også *antelapsarisme*, omtrentlig: «før syndefallet») er en kalvinistisk lære som hevder at Gud allerede før syndefallet bestemte hvem som skulle frelses og hvem som skulle gå fortapt.
* Predestinasjon: predestinasjonslæren omhandler Guds forutbestemmelse av menneskenes frelse.
* Syndefallet

## Litteratur
* Gregersen, Niels Henrik (1993, 1992). (Red.) *Fragmenter af et spejl : bidrag til dogmatikken*. Frederiksberg : Anis. DK5=23. ISBN 87-7457-142-7. 
:Av innholdet: Niels Henrik Gregersen: «Fra arvesyndslære til ursyndslære» (side 100ff)

## Eksterne lenker
* ''New Advent
Arvid Jansons

**Arvīds Jansons** (1914–1984) var en latvisk fiolinist og dirigent. Han var far til Mariss Jansons, som har ledet flere norske orkestre.

Arvid studerte fiolin i fødebyen Liepāja (1929–35) og komposisjon i Riga under Leo Blech (1940–44). Han var fiolinist i byens operaorkester (1940), som han senere ble dirigent for (1944). 

Han ledet også Latvias radioorkester i noen år (1947–52). Fra 1952 ble han fast dirigent ved Sankt Petersburg-filharmonien (daværende *Leningrad-filharmonien*) engasjert av Jevgenij Mravinskij. I 1956 flyttet han til St.Petersburg der han ledet filharmonien på turneer i bla. Europa og Japan ut livet.

Jansons døde av hjerteinfarkt under et dirigentoppdrag med Halle Orchestra i Manchester.

## Utmerkelser
* 1. pris i Sovjetunionens komponistkonkurranse 1946

## Referanser


## Eksterne lenker
* 
* 
*
Hopes and Fears

***Hopes and Fears*** er debutalbumet til det engelske rockbandet Keane. Albumet ble utgitt den 10. mai 2004 og gikk rett til topps på Storbritannias hitliste. Samme år ble det også kåret til nest mest solgte album i samme land. I USA nådde albumet en 45.-plass på Billboard 200-listen, mens det i Norge nådde en 2.-plass på VG-lista topp 40.

## Sporliste
#«Somewhere Only We Know»
#«This Is The Last Time»
#«Bend & Break»
#«We Might As Well Be Strangers»
#«Everybody's Changing»
#«Your Eyes Open»
#«She Has No Time»
#«Can't Stop Now»
#«Sunshine»
#«Untitled 1»
#«Bedshaped»
## Eksterne lenker
*
Christian Wilhelm Rynning-Tønnesen (politimester)

**Christian Wilhelm Rynning-Tønnesen** (født 2. april 1893 i Flekkefjord, død 18. september 1963 i Kristiansand) var en norsk jurist og politiembetsmann.

## Familieliv
Christian Wilhelm Rynning-Tønnesen var sønn av kjøpmann Carl Magnus August Tønnesen (1866–1938) og Julie Margrethe Dorothea Dahl (1866–1924). Hans bror Sverre Rynning-Tønnesen (født i 1894) var fra 1945 telegrafdirektør i Oslo. Broren Olaf Rynning-Tønnesen (1901–1982) var billedkunstner og forfatter. En tredje bror, Håkon Dahl Rynning-Tønnesen (1898–1959), virket også som billedkunstner før han dro til USA og ble kontorsjef i et industriforetak i New York.

I 1919 giftet Christian Wilhelm Rynning-Tønnesen seg med farmasøyt Sigrid Jacobsen (født 1896, død 1961). Han var far til Carl Mentz Rynning-Tønnesen, som også skulle bli politimester i Kristiansand, og farfar av Christian Rynning-Tønnesen.

## Karriere
Etter å ha tatt artium i 1912, ble Rynning-Tønnesen uteksaminert som cand.jur. i 1916. Han virket som dommerfullmektig fra 1916 til 1919, deretter arbeidet han som sakførerfullmektig fra 1919 til 1920. Han var sakfører på Jevnaker fra 1921 til 1930, deretter politifullmektig i Kristiansand fra 1930 til 1940. I 1932 tok han eksamen ved Statens Politiskole. Han var medlem av Kristiansand bystyre og formannskap fra 1937 til 1940. 

Under den tyske okkupasjonen var Kristiansand det eneste politikammer som ikke ville innordne seg. Rynning-Tønnesens respons på Jonas Lies ordre om «nordisk hilsen» innført i norsk politi, dvs. utstrakt høyrearm og ordene «heil og sæl», var at hans korps ikke lot seg «*hundse av herrefolket og trøs på tærne av [[Nasjonal Samling|NS]]-rampen*». Julaften 1940 sa det samlede politikammer seg opp, og regnet med støtte fra andre landet rundt, men det skjedde ikke. I stedet ble Rynning-Tønnesen 7. januar 1941 arrestert av tyskerne og satt i fangenskap i Møllergata 19 i Oslo og senere i *Polizeigefängnis* («politifengsel») Stettin i daværende Tyskland. Han ble løslatt i september 1941 og kom seg til Storbritannia. Der tjenestegjorde han fra 1942 til 1945 som krigsadvokat i de norske tropper i Storbritannia, og i perioden 1943–1944 studerte han ved Scotland Yard i London.

I 1945 ble han utnevnt til politimester i Kristiansand og krigsadvokat for Sørlandet.

Etter krigen ble han valgt til styremedlem i Politiembetsmennenes landsforening.

## Utmerkelser og æresbevisninger
Etter krigen mottok Christian Wilhelm Rynning-Tønnesen deltagermedaljen for sin tjeneste for fedrelandet under andre verdenskrig. I 1962 ble han tildelt Kongens fortjenstmedalje i gull for sitt virke som politimester.

## Kuriosa
Christian Wilhelm Rynning-Tønnesen deltok som skuespiller i familiefilmen *[[Toya]]*, som hadde premiere i 1956. Han figurerte i filmen som en av politimestrene som sendte ut en etterlysning da hovedpersonen Toya hadde rømt fordi hun ble mistenkt for et tyveri.

## Referanser
Selling England by the Pound

***Selling England by the Pound*** er det femte studioalbumet fra det engelske progressiv rock-bandet Genesis, utgitt i oktober 1973. Albumet inneholder flere «klassiske» Genesis-låter som for eksempel «Dancing with the Moonlit Knight» og «Firth of Fifth», samt bandets første hit-singel «I Know What I Like (In Your Wardrobe)».

Omslaget er et maleri av kunstneren Betty Swanwick som heter *The Dream*. Det originale maleriet inneholder ikke «gressklipperen», da bandet fikk Swanwik til å legge inn denne som en henvisning til låten «I Know What I Like (In Your Wardrobe)».

Selv om det ikke regnes som et rent konseptalbum, er albumet sammensatt av historier med bakgrunn i middelalder-England med en moderne vri på tekstene. Dessuten har det siste sporet på albumet, «Aisle of Plenty», samme melodi som spor nummer en «Dancing with the Moonlit Knight». Dette gir også en følelse av sammenheng.

## Sporliste
Alle sangene er skrevet av Tony Banks, Phil Collins, Peter Gabriel, Steve Hackett og Mike Rutherford.

# «Dancing with the Moonlit Knight» – 8:04
# «I Know What I Like (In Your Wardrobe)» – 4:07
# «Firth of Fifth» – 9:35
# «More Fool Me» – 3:10
# «The Battle of Epping Forest» – 11:49
# «After the Ordeal» – 4:13
# «The Cinema Show» – 11:06
# «Aisle of Plenty» – 1:32

## Personell
*Peter Gabriel: vokal, fløyte, obo, perkusjon
*Phil Collins: trommer, perkusjon, vokal
*Tony Banks: piano, Mellotron, Hammondorgel, akustisk gitar, vokal
*Steve Hackett: gitar, vokal
*Mike Rutherford: bass, basspedal, gitar, sitar

## Ny-utgivelser
* 1994 – CD (remaster) –  Virgin
* 2008 – SACD / dobbel-DVD (med nye 5.1 og stereomikser) –  Virgin
Genesis Live

***Genesis Live*** er det første konsertalbumet fra det engelske progressiv rock-bandet Genesis, utgitt i 1973. Konsertopptakene ble gjort i februar 1973 under bandets *[[Foxtrot (album)|Foxtrot]]*-turné. Dette var den eneste offisielle utgivelsen av konsertopptak med Peter Gabriel som vokalist i bandet på 25 år.

Genesis hadde opprinnelig ingen planer om å gi ut noe konsertalbum, men ble av plateselskapet sitt, Charisma, overtalt til å spille inn og gi ut dette albumet for å ha en utgivelse på markedet mens de holdt på med innspillingen av sitt neste studioalbum *[[Selling England by the Pound]]*.

Låten *Supper's Ready* ble også spilt inn med tanke på utgivelse, men ble utelatt da man ikke ønsket å gi ut et dobbelalbum. Som en kuriositet kan det nevnes at bildet på omslaget er fra fremførelsen av *Supper's Ready*. Opptaket av låten ble utgitt i 1998 på samleboksen *[[Genesis Archive 1967-75]]*. Peter Gabriel hadde da overdubbet noe av vokalen.

## Sporliste
Alle sangene er skrevet av Tony Banks, Phil Collins, Peter Gabriel, Steve Hackett og Mike Rutherford, unntatt der annet er notert.

# «Watcher of the Skies» – 8:34
# «Get 'Em Out by Friday» – 9:14
# «The Return of the Giant Hogweed» – 8:14
# «The Musical Box» – 10:56
# «The Knife» (Banks, Gabriel, Phillips, Rutherford) – 9:47

Innspilt 25. februar 1973 i De Montfort Hall i Leicester, unntatt spor 3 som ble innspilt 24. februar 1973 i Free Trade Hall i Manchester.

## Personell
* Peter Gabriel – vokal, fløyte, perkusjon, tamburin
* Steve Hackett – gitar
* Tony Banks – Hammondorgel, Mellotron, Hohner pianett, 12-strengs gitar, vokal
* Mike Rutherford – bass, basspedaler, 12-strengs gitar, vokal
* Phil Collins – trommer, vokal

## Ny-utgivelser
*1994  Virgin – CD (remaster)

## Eksterne lenker
*
Wien-konvensjonen om traktatretten

**Wien-konvensjonen om traktatretten** er en konvensjon som regulerer inngåelse, endring, tolking mv. av traktater i folkeretten. Den danner sammen med FN-pakten grunnvollen for det internasjonale samarbeidet. 

Konvensjonen ble vedtatt i Wien 22. mai 1969, og det ble åpnet for undertegning av konvensjonen fra 23. mai samme år. Konvensjonen trådte i kraft 27. januar 1980. Per oktober 2009 har 110 stater undertegnet konvensjonen. Norge har ikke underskrevet eller ratifisert noen av disse folkerettslige instrumentene. Norge anses likevel bundet av de fleste bestemmelsene da det meste av konvensjonen anses som folkerettslig sedvanerett.

## Traktatens oppbygging
Traktaten er delt inn i åtte deler samt fortale og addendum.
* Del 1: Introduksjon. Artikkel 1 til 5. Inneholder en avgrensning av traktatens område og legaldefinisjoner, samt andre grunnleggende bestemmelser.
* Del 2: Inngåelse og ikrafttredelse av traktater. Artikkel 6 til 25.
* Del 3: Innføring og tolking av traktater. Artikkel 26 til 38.
* Del 4: Tillegg og endringer i traktater. Artikkel 39 til 41.
* Del 5: Gyldighet og uttredelse av traktater. Artikkel 42 til 72.
* Del 6: Forskjellige bestemmelser. Artikkel 73 til 75.
* Del 7: Bestemmelser om pliktavlevering, registrering, korrigeringer mv. Artikkel 76 til 80.
* Del 8: Sluttbestemmelser. Artikkel 81 til 85.

## Referanser


## Eksterne lenker
*  Traktaten på engelsk
Vincent Jay

**Vincent Jay** (født 18. mai 1985 i Saint-Martin-de-Belleville) er en fransk tidligere skiskytter. Han ble olympisk mester på sprint under Vinter-OL 2010 i Vancouver, hvor han også tok bronse på jaktstarten.

Jay begynte sin karriere i 1999, og han debuterte internasjonalt i 2002, med en 13.-plass på sprint i europacupen i Windischgarsten-Rosenau/Obertilliach. Han tok sin første seier i europacupen den 8. januar 2005 på normaldistansen i Garmisch-Partenkirchen, og per 14. mars 2009 har han ni europacupseire. Under Junior-VM i 2006 tok han sølv på jaktstarten, og han var også med på å ta gull på stafetten.

Jay debuterte i verdenscupen den 23. mars 2006 med en 65.-plass på sprinten i Holmenkollen. Han tok sine første verdenscuppoeng med to 30.-plasser på sprinten og jaktstarten i Hochfilzen i sesongen 2007/08.

Jay gjorde store fremskritt i løpet av sesongen 2008/09. Han var med på å ta pallplasseringer i  verdenscupstafetter, han deltok på det franske stafettlaget som tok fjerdeplass under VM i Pyeongchang 2009 og han tok sin første topp-ti plassering i verdenscupen, en tiendeplass på jaktstarten i Hochfilzen. Likevel var det en stor overraskelse da han vant normaldistansen i Vancouver den 11. mars 2009. Jay skjøt fire fulle hus, og slo tyske Daniel Böhm, som hadde en bom, med 19 sekunder.

## Meritter
(*Per 17. februar 2010*)

### Olympiske leker

### [[VM i skiskyting|Verdensmesterskap]]

### Juniorverdensmesterskap

## Referanser


## Eksterne lenker
*
Pichat

**Pichat** er en chat-programvare og protokoll som brukes for kommunikasjon i et P2P-nettverk. Du kan også opprette din egen web-chatting på internett, chatting kan skje i egne chatterom (praterom). Det krever ingen nedlasting til å chatte, alt du trenger er en nettleser med JavaScript. Alternativet er telnet-programvare for å chatte. Standard port for en chat-server er 9009/TCP, programvaren ble påbegynt i 2002.

## Referanser


## Eksterne lenker
* Pichat  – Offisiell hjemmeside
Folkerettslig sedvane

**Folkerettslig sedvane** er regler som er så allmenne at de brukes i rettspraksis selv som de ikke nødvendigvis står skrevet ned i noen avtale eller lov. Dette var hovedgrunnlaget for mellomstatlig samkvem frem til 1960-tallet.

Ved FN-pakten ble forbudet mot krig konvensjonsfestet og det ble for første gang opprettet en internasjonal organisasjon som hadde suverenitet til å gripe inn ved konflikter og intern uro som truer verdensfreden.  Ved Wien-konvensjonen om traktatretten ble statspraksis når det gjelder tolking av avtaler kodifisert og utestående spørsmål løst ved konsensus.  Konvensjoner om Menneskerettigheter regulerer forholdet mellom en stat og borgere av andre stater, og begrepet folkerettslig sedvane har i dag mistet mye av sin betydning.

## Eksterne lenker
* Folkerettslig sedvane, via FN-sambandet
Gallup

**Gallup** har flere betydninger:

*Innarbeidet synonym for meningsmåling
*George Gallup (1901–1984), amerikanske samfunnsforsker
*Gallup International Association, organisasjon for markedsanalysebyråer
*TNS Gallup AS, norsk markedsanalysebyrå
*Gallup Inc, amerikansk markedsanalysebyrå
*Gallup (New Mexico), by i delstaten New Mexico i USA
Harald Reinkind

**Harald Reinkind** (født 17. august 1992) er en norsk håndballspiller som spiller for THW Kiel. Han har gått på Norges Toppidrettsgymnas. Den tidligere Gneist- og Fyllingen-spilleren debuterte i eliteserien som 16-åring. Reinkind har spilt 80 kamper på aldersbestemte landslag for Norge og debuterte på Norges herrelandslag i håndball mot Tyskland 16. april 2011. Han spilte på Norges lag som tok sølv i VM 2019 og bronse i  EM 2020.

Med Kiel vant han mesterligaen i håndball for menn sesongen 2019/2020. På grunn av koronaviruspandemien ble semifinalene og finalen spilt først i desember 2020. Reinkind scoret ett mål i kampen der Kiel slo  33–28.

## Referanser


## Eksterne lenker
*
Andoany

**Andoany**, tidligere og også bedre kjent som **Hell-Ville** (etter Anne Chrétien Louis de Hell), er en by på Madagaskar med  innbyggere (2018). Byen ligger på øya Nosy Be, hvor den også er viktigste by.

## Referanser


## Eksterne lenker
*
Antalaha

**Antalaha** er en by med beliggenhet i Antsirananaprovinsen på Madagaskar. I 2005 hadde byen 32 496 innbyggere. Det er en havn i byen.